ଆମେରିକା ନିର୍ବାଚନଃ କେଉଁଠି ଅଟକି ରହିଛି ଫଳାଫଳ, କ'ଣ ପ୍ରତ୍ୟାବର୍ତ୍ତନ କରି ପାରିବେ ଟ୍ରମ୍ପ ? ଜାଣନ୍ତୁ ବର୍ତ୍ତମାନର ସ୍ଥିତି - Prameya News7\nଆମେରିକା ନିର୍ବାଚନଃ କେଉଁଠି ଅଟକି ରହିଛି ଫଳାଫଳ, କ'ଣ ପ୍ରତ୍ୟାବର୍ତ୍ତନ କରି ପାରିବେ ଟ୍ରମ୍ପ ? ଜାଣନ୍ତୁ ବର୍ତ୍ତମାନର ସ୍ଥିତି\n5/11/2020 at 3:53 PM\nଅନ୍ୟପଟେ ଟ୍ରମ୍ପଙ୍କ ପାଇଁ ଚିନ୍ତାର ବିଷୟ ଯେ, ଜୋ ବାଇଡେନ ଜର୍ଜିଆ ଓ ପେନସିଲଭେନିଆରେ ଦ୍ରୁତ ଗତିରେ ଆଗକୁ ବଢୁଛନ୍ତି ଏବଂ ଟ୍ରମ୍ପଙ୍କ ଭୋଟ୍ ହ୍ରାସ ପାଇ ଚାଲିଛି। ଟ୍ରମ୍ପଙ୍କ ଟିମ୍ଙ୍କ କହିବା କଥା ଭିସ୍କୋନିସିନରେ ପୁଣି ଥରେ ଭୋଟ୍ ଗଣତି କରାଯିବାକୁ ଅପିଲ୍ କରାଯିବ। ତାଙ୍କ ଟିମ୍ ପେନସିଲଭେନିଆ ଓ ଓ ମିସିଗନରେ କେସ୍ ଦାଖଲ କରିଛନ୍ତି। ଏବେ ବି ଏହି ରାଜ୍ୟଗୁଡିକରେ ଲକ୍ଷାଧିକ ଭୋଟ୍ ଗଣତି ବାକି ରହିଛି। ତେଣୁ ଭୋଟ୍ ଗଣତି ପାଇଁ ଆହୁରି ଅନେକ ଦିନ ସମୟ ଲାଗିପାରେ ବୋଲି କୁହାଯାଉଛି।\nଭୋଟ୍ ଗଣତି ଜାରି ରହିଥିବାରୁ ରାଷ୍ଟ୍ରପତି କିଏ ହେବ ଏହାର ନିଷ୍ପତ୍ତି ଲଟକି ରହିଛି। ଏମି ରିପୋର୍ଟ ଅନୁଯାୟୀ ବର୍ତ୍ତମାନ ୯ଟି ରାଜ୍ୟରେ ଭୋଟ୍ ଗଣତି ଜାରି ରହିଛି। ଆଲାସ୍କାରେ ଏବେ କେବଳ ୫୬ ପ୍ରତିଶତ ଭୋଟ୍ ଗଣତି ହୋଇଛି। ଏଠାରେ ଟ୍ରମ୍ପ ଆଗରେ ଚାଲିଛନ୍ତି। ଏହି କଡା ମୁକାବିଲା ଆମେରିକା ରାଷ୍ଟ୍ରପତି ନିର୍ବାଚନ ଇତିହାସରେ ସବୁଠୁ କଡା ଟକ୍କରରେ ସାମିଲ ହୋଇ ଯାଇଛି।
